Source: http://sportimpact.ro/oameni-generosi-ajuta-csm-targoviste-cine-a-alimentat-conturile-lui-dikeoulakos-si-micoli/
Timestamp: 2020-05-27 06:39:37+00:00

Document:
Oameni „generoși” ajută CSM Târgoviște! Cine a alimentat conturile lui Dikeoulakos și Micoli! | SportImpact
Acasă Recomandate Oameni „generoși” ajută CSM Târgoviște! Cine a alimentat conturile lui Dikeoulakos și...
Oameni „generoși” ajută CSM Târgoviște! Cine a alimentat conturile lui Dikeoulakos și Micoli!
Persoane care nu au nicio legătură cu CSM Târgoviște au achitat în ultimii ani, prin transfer bancar, drepturi salariale către foști antrenori ai echipelor de baschet și de volei. Subiectul a fost deschis de site-ul db-sport.ro, care a notat că în contul lui George Dikeoulakos (foto 1) au ajuns 10.000 euro și că expeditor ar fi omul de afaceri cipriot Yannakis Ioannou, fostul patron al echipei de baschet Livas Târgoviște. Ulterior, a mai apărut o informație, astfel că până și Stefano Micoli (foto 2) a încasat 7.600 lei, din „mărinimia” unei anume Elena Silvia Laura. Ambii antrenori s-au adresat forurilor continentale, reclamând CSM Târgoviște pentru neplata în totalitate a unor drepturi bănești. De la Dikeoulakos a plecat vijelia, care a răsturnat echipa de baschet din drumul ei către marea performanță, în continuare cu interdicții severe la nivelul transferurilor. Micoli a deschis, la rându-i, o dispută financiară cu CSM Târgoviște, club cu un palmares bogat, dar și cu un trecut dubios. Am încercat să obținem răspunsuri de la cei care erau implicați în acele momente în conducerea Clubului Sportiv Municipal, însă nimeni nu pare să aibă cunoștință despre asemenea tranzacții. Toate reacțiile, unele de mare interes, pot fi parcurse luni, în Jurnal de Dâmbovița, într-un articol ce reia o anchetă de presă cu impact (click aici).
Articolul precedentMarian Vasilache, o legendă a fotbalului morenar! Are peste 400 de meciuri jucate pentru Flacăra
Articolul următorAntrenor cu salariu de aproape 5.000 euro! Marius Dobă e plătit regește la Satu Mare

References: CSM 
 CSM 
 CSM 
 CSM 
 CSM 
 CSM